בס"ד

פרשת תזריע מצורע
[bookmark: _GoBack]תורת ישראל מעודדת חיי חברה. היא לא ניתנה לאדם יחיד אלא לציבור, בשונה מהנצרות או מהאסלאם או מדתות אחרות.
התורה היא בשביל כל עמ"י. "כל ישראל חברים".
והנה, הפרשה מספרת לנו על הצרוע שהעונש שלו או התיקון שלו הוא-
"והצרוע אשר בו הנגע, בגדיו יהיו פרומים וראשו יהיה פרוע ועל שפם יעטה וטמא טמא יקרא.
כל ימי אשר הנגע בו יטמא טמא הוא בדד ישב מחוץ למחנה מושבו".
ההשלכה המעשית-הוא נמצא בלי חברה, מחוץ למחנה. הוא בדד. למה בדד?
ישנם עוד מצורעים שאולי זבים או אינם טהורים. שאר הטמאים יכולים להתאגד, לחיות בחברה.
המצורע אפילו איתם לא יכול להתחבר.. "בדד הולך" "בדד יושב"..
מה הוא המניע של האדם שבגללו הוא מדבר לשון הרע?
הוא רואה את ראובן אומר משהו על שמעון, והוא הולך ומספר לו על כך..
למה הוא עושה את זה??
הוא רוצה לבודד אנשים בחברה, הוא רוצה לסכסך ביניהם.
כדי שהוא יוכל להיות מתוקן-צריך ללמד אותו מה מעלת כל אדם ואדם בחברה-
גם אדם שנראה בעיניו שלילי, גם אדם שנראה בעיניו כ-"לא שווה".
מוציאים אותו מחוץ למחנה ואומרים לו-"אתה שרצית לבודד-תשב בדד".
הוא יושב בדד והוא מחפש חיי חברה; את מי יוכל לשתף בסודות שלו, בסיפורים שלו..
מי נמצא מחוץ למחנה? זבים ומצורעים. אלו אנשים שהוא לא היה סופר אותם ביום יום..
ועכשיו הוא רוצה להתחבר אליהם, הוא רוצה אדם שיהיה לו דיבור איתו,
אך גם עם הזב התורה לא מסכימה לו לדבר. הוא נמצא בדד.
וברגע שהוא נמצא בדד-הוא לומד על בשרו לכבד כל אדם, לראות נקודה טובה בכל אדם-גם בשולי החברה..
המדרש מספר: 
מעשה ברוכל שהיה מסתובב בעיירות הסמוכות לציפורי, והיה צועק-"מי רוצה לקנות סם חיים?"
שמע רבי ינאי, ירד אליו ואמר לו-"אני רוצה לקנות סם חיים". אמר לו אותו אדם-"זה לא בשבילך רבי ינאי, לא בשביל אנשים כמותך שעוסקים בתורה-בעץ החיים"..
אמר לו רבי ינאי- "אף על פי כן, אני רוצה לקנות אותו". הוציא אותו רוכל ספר תהילים, פתח והקריא לרבי ינאי פסוק: "מי האיש החפץ חיים אוהב ימים לראות טוב, נצור לשונך מרע ושפתייך מדבר מרמה, סור מרע, עשה טוב-בקש שלום ורודפהו".
ורבי ינאי מתפעל ואומר- "לא ידעתי כל ימיי כמה הפסוק הזה פשוט עד שבא הרוכל הזה ולימד אותי".. נו, באמת-רבי ינאי לא הכיר את הפסוק וקרא אותו מאות אם לא אלפי פעמים??
מה כוונתו שהוא לא יודע כמה הפסוק הזה פשוט?!
רבי ינאי קרא פסוק זה פעמים רבות בחייו, אך תמיד כשקרא אותו-קרא בעיניים של דרשן-
"מי האיש החפץ חיים"- רבי ינאי קרא את המילה 'חיים' כחיי נצח, חיי עולם הבא, חיים רוחניים, חיים שיש בהם תורה ויראת שמיים. אבל הרוכל בא ואמר לו- "תשמע, הכל נכון, אבל גם לחיים הגשמיים בעולם הזה, גם לחיים העכשוויים- אתה רוצה חיים טובים? אתה רוצה חיי חברה תקינים?-"נצור לשונך מרע, ושפתייך מדבר מרמה" . עד כמה שהפסוק פשוט, הוא מדבר על חיי היום יום שלנו, ואת זה גילה לי אותו רוכל.."
שנזכה להיות חפצי חיים, נשמור פינו ולשוננו.. שבת שלום 

